- Տարբեր աշխարհամասերում ապրող մասնագետներ ենք ընդգրկել, ովքեր փորձում են մաքրել այս ու այն ազդեցությունները կրող արևմտահայերենը, որն ի վերջո գրաբարի վրա հիմնված լեզու է: Արդեն դասագրքեր կան... Բազում ծրագրեր ունենք, բայց դրանց դափնեպսակը համարում եմ Ամառային դպրոցի ստեղծումը` պետհամալսարանի բազայի վրա: Նպատակը հասկանալի է. աշխարհի բոլոր երկրներում ապրող մեր հայրենակիցները պետք է իմանան, որ կարող են այստեղ գալ ու վերապատրաստվել տարբեր մասնագիտություններով` ուսուցիչներ, երիտասարդ առաջնորդներ, լրագրողներ, պարարվեստի, երգարվեստի մասնագետներ: Եվ ամենագլխավորը` մայրենի լեզուն սովորեն մայր հայրենիքում: